**SES-10** — геастацыянарны спадарожнік сувязі, які належыць люксембургскаму спадарожнікаваму аператару, кампаніі SES. Спадарожнік прызначаны для прадастаўлення тэлекамунікацыйных паслуг для Мексікі, Цэнтральнай Амерыкі, Карыбскіх астравоў, іспанамоўных краін Паўднёвай Амерыкі і Бразіліі.

Пабудаваны на базе касмічнай платформы Eurostar-E3000 кампаніяй Airbus Defence and Space, кантракт быў падпісаны ў лютым 2014 года. Стартавая маса спадарожніка складае 5281,7 кг. Магутнасць — 13 кВт. Будзе выкарыстоўваць рухальную ўстаноўку на двухкампанентным хімічным паліве для дасягнення пункта стаяння на геастацыянарнай арбіце і электрычныя (плазменныя) рухавікі для ўтрымання пазіцыі і манеўравання. Чаканы тэрмін службы спадарожніка — 15 гадоў.

На спадарожнік усталяваны 55 транспондараў Ku-дыяпазону.

Спадарожнік будзе знаходзіцца на арбітальнай пазіцыі 67° заходняй даўгаты і мусіць замяніць спадарожнікі AMC-3[en] і AMC-4[en], якія былі запушчаны ў 1997 і 1999 гадах адпаведна і набліжаюцца да завяршэння тэрміна сваёй эксплуатацыі.

30 жніўня 2016 года было абвешчана пра пагадненне паміж кампаніямі SES і SpaceX, па запуску спадарожніка SES-10 ракетай-носьбітам Falcon 9 з паўторным выкарыстаннем першай ступенні, якая вярнулася на плаваючую платформу «Of Course I Still Love You» у красавіку 2016 года, пасля запуску грузавога карабля Dragon у рамках місіі забеспячэння SpaceX CRS-8. Запуск планаваўся на лістапад 2016 года, але быў адкладзены з-за аварыі Falcon 9 у верасні.

16 студзеня 2017 года спадарожнік быў дастаўлены з Тулузы (Францыя) на мыс Канаверал для падрыхтоўкі да запуску.

27 сакавіка быў выкананы перадстартавы выпрабавальны прапал першай ступені на стартавай пляцоўцы.

Запуск ракеты-носьбіта Falcon 9 з першай ступенню, якая ўпершыню выкарыстоўваецца паўторна, адбыўся 30 сакавіка 2017 года ў 22:27 UTC са стартавага комплексу LC-39A, размешчанага на тэрыторыі Касмічным цэнтры імя Кенэдзі. Першая ступень у другі раз паспяхова села на платформу «Of Course I Still Love You».

Фотагалерэя
-----------

* 
*

Зноскі
------

1. ↑  Airbus Defence and Space signs a new satellite contract with SES (англ.)(недаступная спасылка). *Airbus Defence and Space* (20 лютага 2014). Архівавана з першакрыніцы 16 студзеня 2017. Праверана 1 красавіка 2017.
2. ↑  SES 10 (англ.). *Gunter's Space Page*.
3. 1 2  SES-10 (англ.). *SES*.
4. 1 2  Airbus Defence and Space ships SES-10 telecom satellite to launch site (англ.)(недаступная спасылка). *Airbus Defence and Space* (16 студзеня 2017). Архівавана з першакрыніцы 17 студзеня 2017. Праверана 1 красавіка 2017.
5. 1 2  SpaceX to launch SES-10 on previously flown Falcon 9 this year (англ.). *Space News* (30 жніўня 2016).
6. ↑  SES agrees to launch satellite on ‘flight-proven’ Falcon 9 rocket (англ.). *Spaceflight Now* (30 жніўня 2016).
7. ↑  SES stands by SpaceX after getting ‘good discount’ on reused rocket (англ.). *Spaceflight Now* (13 верасня 2016).
8. ↑  "Flight-Proven" Falcon 9 fires up for Static Test ahead of Historic Re-Flight Mission (англ.). *Spaceflight101* (27 сакавіка 2017).
9. ↑  Hotfire test completed ahead of milestone Falcon 9 launch Thursday (англ.). *Spaceflight Now* (27 сакавіка 2017).
10. ↑  Launch Schedule (англ.). *Spaceflight Now*. Праверана 20 сакавіка 2017.

Спасылкі
--------

* SpaceX SES-10 Mission Overview Архівавана 30 сакавіка 2017. (англ.) — афіцыйны прэс-кіт місіі запуску.